મુંબઈઃ કરિશ્મા કપૂર 44 વર્ષની થઈ ગઈ છે. તેનો જન્મ 25 જૂન 1974ના રોજ મુંબઈમાં થયો હતો. શોમેન રાજ કપૂરની પૌત્રી અને એક્ટર રણધીર કપૂરની દીકરી કરિશ્માએ માત્ર 17 વર્ષની વયે બોલિવૂડમાં ડેબ્યૂ કર્યું હતું. 1991માં આવેલી ફિલ્મ ‘પ્રેમ કેદી’થી કરિશ્માએ બોલિવૂડમાં ડેબ્યૂ કર્યું હતું. આ ફિલ્મમાં તેનો કો-સ્ટાર સાઉથનો હીરો હરીશ કુમાર હતો. આ ફિલ્મ ફ્લોપ રહી હતી. તે પછી કરિશ્માની સતત 12 ફિલ્મ્સમાં આવી હતી જે સુપરફ્લોપ રહી હતી. આ ફિલ્મ્સના ફ્લોપ રહેવાને કારણે તે આખી રાત રડતી રહેતી હતી. આ સમયે ધર્મેન્દ્ર પોતાના દીકરા બોબી દેઓલને બોલિવૂડમાં લોન્ચ કરવા માગતા હતા અને પહેલા તેઓ કરિશ્માને ફિલ્મમાં લેવાના હતા, જોકે કરિશ્માની સતત ફ્લોપ થઈ રહેલી ફિલ્મ્સને જોતા તેમણે પોતાના નિર્ણય બદલી ટ્વિંકલને બોબી સાથેની ફિલ્મમાં લીધી હતી.